stanford-oval/wikipedia huggingface dataset:
โทนี่ โลร๊งท์ กอนเนท์
อาชีพ

โทนี่ โลร๊งท์ กอนเนท์ ได้เรียนรู้การเล่นฟุตบอลในทีมเยาวชนของสโมสรมงเปอลีเย อัชแอ็สเซ ในมงเปอลีเย ประเทศฝรั่งเศส แล้วเขาเดินทางกลับประเทศไทยในเดือนสิงหาคม พ.ศ. 2564 โดยที่นี่ เขาได้เข้าร่วมทีมนนทบุรี ยูไนเต็ด ส.บุญมีฤทธิ์ ในกรุงเทพมหานครทีเป็นเมืองหลวง ร่วมกับสโมสรที่เขาเล่นในไทยลีก 3 ซึ่งอยู่ในดิวิชัน 3 โดยเขาได้ลงแข่งร่วมกับสโมสรเมืองหลวงในกรุงเทพและปริมณฑลในลีกดังกล่าว กระทั่งเมื่อวันที่ 1 มกราคม พ.ศ. 2565 เขาย้ายไปดิวิชัน 1 โดยเซ็นสัญญากับสโมสรฟุตบอลราชบุรีที่เทศบาลเมืองราชบุรี จากนั้น ทางสโมสรฟุตบอลอุทัยธานี ซึ่งเป็นทีมดิวิชัน 2 จากเทศบาลเมืองอุทัยธานี ได้ยืมตัวกลางเดือนธันวาคม พ.ศ. 2565 จนจบฤดูกาล และโทนี่ โลร๊งท์ กอนเนท์ ลงเปิดตัวครั้งแรกในดิวิชัน 2 เมื่อวันที่ 18 กุมภาพันธ์ พ.ศ. 2566 (นัดที่ 24) ในเกมเหย้าที่พบกับกับสโมสรฟุตบอลคัสตอม ยูไนเต็ด ที่เสมอกัน 0 ประตูต่อ 0 ซึ่งเขาลงแทนประสิทธิชัย เพิ่ม ในนาทีที่ 78 และจากการทำหน้าที่ร่วมกับสโมสรฟุตบอลอุทัยธานี เขาจบอันดับสามของตารางเมื่อสิ้นสุดฤดูกาลรวมถึงผ่านเข้ารอบเลื่อนชั้นสู่ดิวิชัน 1 และที่นี่ พวกเขาได้ชนะรอบชิงชนะเลิศในนัดที่พบกับสโมสรฟุตบอลคัสตอม ยูไนเต็ด รวมถึงได้เลื่อนชั้นสู่ลีกแรก เขาได้แข่งเกมลีกหนึ่งเกมให้แก่สโมสรฟุตบอลอุทัยธานี ครั้นจบฤดูกาลก็เดินทางกลับราชบุรี โดยหลังจากที่เขากลับมา สัญญาของเขาไม่ได้รับการต่ออายุ กระทั่งเมื่อต้นฤดูกาล 2566–2567 เขาได้เข้าร่วมสโมสรฟุตบอลอ่างทองซึ่งเป็นสโมสรดิวิชัน 3 จากเทศบาลเมืองอ่างทองที่เขาแข่งในภาคตะวันตกของลีก และเมื่อสิ้นสุดฤดูกาล 2566–2567 เขาได้รับรางวัลรองชนะเลิศในภูมิภาคนี้ร่วมกับสโมสรดังกล่าว อย่างไรก็ตาม ทีมของพวกเขาไม่สามารถเอาชนะในแมตช์เลื่อนชั้นสู่ดิวิชัน 2 ได้ กระทั่งหลังจากผ่านไป 16 เกมในลีกดังกล่าว เขาได้ย้ายไปสโมสรฟุตบอลพลังกาญจน์ซึ่งเป็นสโมสรดิวิชัน 2 ในช่วงกลางเดือนกรกฎาคม พ.ศ. 2567
แหล่งข้อมูลอื่น

Profilo e statistiche su Transfermarkt.it
ข้อมูลของ โทนี่ โลร๊งท์ กอนเนท์ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลพัทยา ยูไนเต็ด (ก่อตั้ง พ> ศ. 2566)  |
| --- | --- |
 2 ภูวดล  3 สุพจน์  4 ภรัณยู  5 ฟลาวีอู  6 ทศพร  7 อาทิตย์  13 อรรถพงศ์  14 พรศักดิ์  15 ประภวิษณุ์  16 สันติธร  17 ศุภกิจ  18 อัครชัย  19 โทนี่  27 ปกรพัฒน์  28 พัทธดนย์  29 นรากร  31 สุรภัทร  32 กิตติวุฒิ  35 วีระวุฒิ  36 ชัยณรงค์  37 ภูฟ้า  39 ภีมวิชช์  67 วันใหม่  74 พลเอก  86 วรุตม์  87 ก้องภพ  88 ธนกร  95 ชูดิวัง  หัวหน้าผู้ฝึกสอน: อามาโต
โปซูอาแลกรี

ระวังสับสนกับ โปร์ตูอาแลกรี
| โปซูอาแลกรี Pouso Alegre |
| --- | --- |
เทศบาล
Município de Pouso Alegre เทศบาลโปซูอาแลกรี
ใจกลางโปซูอาแลกรี
   ธง ตรา
ที่ตั้งในรัฐมีนัชเจไรช์
โปซูอาแลกรีที่ตั้งในประเทศบราซิล
พิกัด: 22°13′41″S 45°56′01″W﻿ / ﻿22.22806°S 45.93361°W﻿ / -22.22806; -45.93361
ประเทศ:  บราซิล
ภูมิภาค: ภาคตะวันออกเฉียงใต้
รัฐ:  รัฐมีนัชเจไรช์
ก่อตั้ง: 19 ตุลาคม ค.ศ. 1848
การปกครอง
 • นายกเทศมนตรี: Rafael Simões (DEM)
พื้นที่
 • ทั้งหมด: 542.797 ตร.กม. (209.575 ตร.ไมล์)
ความสูง: 832 เมตร (2,730 ฟุต)
ประชากร (ประมาณการ ค.ศ. 2020)
 • ทั้งหมด: 152,549 คน
 • ความหนาแน่น: 280 คน/ตร.กม. (730 คน/ตร.ไมล์)
เขตเวลา: UTC−3 (เวลาบราซิเลีย)
เอชดีไอ (2010): 0.774  – สูง
เว็บไซต์: pousoalegre.mg.gov.br
โปซูอาแลกรี (โปรตุเกส: Pouso Alegre) เป็นเทศบาลในรัฐมีนัชเจไรช์ ประเทศบราซิล มีประชากรใน ค.ศ. 2020 จำนวน 152,549 คน มีขนาดพื้นที่ทั้งสิ้น 543 ตารางกิโลเมตร ตั้งอยู่ห่างจากเมืองหลวงของรัฐ เมืองเบลูโอรีซองชี 385 กม. ห่างจากเซาเปาลู 202 กม. และรีโอเดจาเนโร 390 กม. ตั้งอยู่ในหุบเขาของแม่น้ำ Sapucaí โปซูอาแลกรีเป็นเมืองศูนย์กลางอุตสาหกรรมอาหาร สิ่งทอ และโลหกรรม
แหล่งข้อมูลอื่น

เว็บไซต์ทางการเทศบาลโปซูอาแลกรี
โปร์ตู

| โปร์ตู Porto Oporto |
| --- | --- |

   ธง ตรา
พิกัด:  41°8′59″N 8°36′36″W﻿ / ﻿41.14972°N 8.61000°W﻿ / 41.14972; -8.61000
ประเทศ:  โปรตุเกส
เขต: โปร์ตู
การปกครอง
 • นายกเทศมนตรี: Rui Fernando da Silva Rio
พื้นที่เหลอ
 • ตัวเมือง: 41.66 ตร.กม. (16.09 ตร.ไมล์)
 • เขตเมือง: 389 ตร.กม. (150 ตร.ไมล์)
 • รวมปริมณฑล: 1,883.61 ตร.กม. (727.27 ตร.ไมล์)
ประชากร (2008)
 • ตัวเมือง: 221,800 คน
 • ความหนาแน่น: 5,324.1 คน/ตร.กม. (13,789 คน/ตร.ไมล์)
 • เขตเมือง: 1,115,000 คน
 • ความหนาแน่นเขตเมือง: 2,866.32 คน/ตร.กม. (7,423.7 คน/ตร.ไมล์)
 • รวมปริมณฑล: 1,355,000 คน
 • ความหนาแน่นรวมปริมณฑล: 719.36 คน/ตร.กม. (1,863.1 คน/ตร.ไมล์)
เขตเวลา: UTC0
 • ฤดูร้อน  (เวลาออมแสง): UTC-1
โปร์ตู (โปรตุเกส: Porto) หรือ  โอพอร์โต (อังกฤษ: Oporto) เป็นเมืองใหญ่อันดับสอง ของประเทศโปรตุเกส ตั้งอยู่ริมแม่น้ำโดรูทางตอนเหนือของประเทศ และเป็นหนึ่งในเมืองศูนย์กลางเก่าแก่ของยุโรป นอกจากนี้โปร์ตูยังได้ขึ้นทะเบียนเป็นมรดกโลกโดยยูเนสโกในปี ค.ศ. 1996 ปัจจุบันเป็นเมืองท่าที่มีชื่อเสียง อีกทั้งไวน์จากโปร์ตูเป็นที่รู้จักอย่างมาก
คำว่า โปร์ตู ในภาษาโปรตุเกส หมายถึง ท่าเรือ
โปร์ตู - Porto
มหาวิหารโปร์ตู
แหล่งข้อมูลอื่น

Porto photoblog from bRaNdSboRg.CoM เก็บถาวร 2011-11-06 ที่ เวย์แบ็กแมชชีน
| ด ค กเมืองหลวงทางวัฒนธรรมของยุโรป |
| --- | --- |
 1985 เอเธนส์ 1986 ฟลอเรนซ์ 1987 อัมสเตอร์ดัม 1988 เบอร์ลินตะวันตก 1989 ปารีส 1990 กลาสโกว์ 1991 ดับลิน 1992 มาดริด 1993 แอนต์เวิร์ป 1994 ลิสบอน 1995 นครลักเซมเบิร์ก 1996 โคเปนเฮเกน 1997 เทสซาโลนีกี 1998 สต็อกโฮล์ม 1999 ไวมาร์ 2000 เรคยาวิก บาร์เกิน เฮลซิงกิ บรัสเซลส์ ปราก กรากุฟ ซานเตียโกเดกอมโปสเตลา อาวีญง โบโลญญา 2001 รอตเทอร์ดาม โปร์ตู 2002 บรูช ซาลามังกา 2003 กราทซ์ ปลอฟดิฟ 2004 เจนัว ลีล 2005 คอร์ก 2006 แพทรัส 2007 นครลักเซมเบิร์ก ซีบิว 2008 ลิเวอร์พูล สตาวังเงอร์ 2009 ลินทซ์ วิลนีอัส 2010 เอ็สเซิน อิสตันบูล เปช 2011 ตุรกุ ทาลลินน์ 2012 มารีบอร์ กีมาไรช์ 2013 กอชิตเซ มาร์แซย์ 2014 อือมิยอ รีกา 2015 มงส์ เปิลแซ็ญ 2016 ซานเซบัสเตียน วรอตสวัฟ 2017 ออร์ฮูส แพฟอส 2018 วัลเลตตา เลวาร์เดิน 2019 ปลอฟดิฟ มาเตรา 2020–เมษายน 2021 ริเยกา กอลเวย์ 2022 เกานัส แอฌวลต์เซิชท์ นอวีซาด 2023 แว็สเปรม ตีมีชออารา เอเลฟซีนา 2024 ตาร์ตู บาทอิชเชิล บูเดอ 2025 นอวากอรีตซา / โกริตเซีย เค็มนิทซ์ 2026 โอวลุ เตรนชีน 2027 เลียปายา
โร

| โร |
| --- | --- |

อักษรกรีก
Αα แอลฟา: Νν นิว
Ββ บีตา: Ξξ ไซ
Γγ แกมมา: Οο โอไมครอน
Δδ เดลตา: Ππ พาย
Εε เอปไซลอน: Ρρ โร
Ζζ ซีตา: Σσς ซิกมา
Ηη อีตา: Ττ เทา
Θθ ทีตา: Υυ อิปไซลอน
Ι ι ℩ ไอโอตา: Φφ ฟาย
Κκ แคปปา: Χχ ไค
Λλ แลมดา: Ψψ พไซ
Μμ  มิว: Ωω โอเมกา
ใกล้คลาสสิก
Ϝϝ เวา: ϘϙϞϟ คอปปา
Ϻϻ แซน: ͲͲϠϡ แซมไพ
Ϛϛ สติกมา: Ͱͱ ฮีตา
Ϸϸ โช: 

เครื่องหมายเสริมอักษร
โร (อังกฤษ: rho; กรีก: ρω, ρο, ตัวใหญ่ Ρ, ตัวเล็ก ρ หรือ ϱ) เป็นอักษรกรีกตัวที่ 17 และมีค่าของเลขกรีกเท่ากับ 100 สำหรับอักษรรูปนี้ ϱ จะถูกใช้เมื่อต้องการแยกแยะความแตกต่างออกจากอักษรละติน p
โรคกลัวทะเล

| โรคกลัวทะเล |
| --- | --- |

นักดำน้ำที่อยู่ติดกับเรือดำน้ำ ความกลัวความกว้างใหญ่ของท้องทะเลที่เห็นในภาพนี้อาจจัดอยู่ในกลุ่มโรคกลัวทะเล
สาขาวิชา: จิตเวชศาสตร์ จิตวิทยาคลินิก
ระยะดำเนินโรค: กว่า 6 เดือน
การรักษา: การลดความรู้สึกอย่างเป็นระบบ การบำบัดโดยให้สัมผัส การให้คำปรึกษา การบำบัดทางความคิดและพฤติกรรม ยา
โรคกลัวทะเล หรือ ทาลัสโซโฟเบีย (อังกฤษ: thalassophobia; กรีก: θάλασσα (thalassa) "ทะเล" และ φόβος (phobos) "กลัว") เป็นความกลัวแหล่งน้ำลึกอย่างต่อเนื่องและเข้มข้น ซึ่งอาจเป็นทะเล มหาสมุทร สระว่ายน้ำหรือทะเลสาปก็ได้ ทั้งนี้ ระวังสับสนกับโรคกลัวน้ำหรืออะควาโฟเบีย (aquaphobia) ซึ่งเป็นความกลัวคนละอย่างกัน โรคกลัวทะเลอาจประกอบด้วยความกลัวอยู่ในแหล่งน้ำลึก กลัวความเวิ้งว้างของทะเล คลื่นทะเล และความกลัวอยู่ห่างจากแผ่นดิน สาเหตุของโรคกลัวทะเลนั้นยังไม่ชัดเจนและยังเป็นหัวข้อวิจัยอยู่ เพราะแต่ละคนมีเหตุผลแตกต่างกันไป ความรุนแรงและอาการและอาการแสดงของโรคอาจเปลี่ยนแปลงและมีความซับซ้อนได้ โดยอาจมีช่วงที่ทุกข์ทรมานทางอารมณ์และกายภาพที่เกิดจากตัวกระตุ้นหลากหลาย การรักษาอาจมีการบำบัดและยาคลายกังวลผสมกัน และจะมีประสิทธิภาพมากที่สุดเมื่อรักษาในวัยเด็ก ซึ่งเป็นช่วงวัยที่พบโรคนี้มากที่สุด
โฟบอส (เทพปกรณัมกรีก)

รูปวาดโฟบอสบนแจกันโบราณ บนรถม้าคู่กับแอรีส
โฟบอส (อังกฤษ: Phobos, ออกเสียง: /ˈfoʊbɒs, ˈfoʊbəs/; กรีก: Φόβος แปลว่า "ความกลัว") เทพเจ้าในเทพปกรณัมกรีก เป็นบริวารหนึ่งในสองของเทพแอรีส เทพแห่งสงคราม บางตำนานกล่าวว่า เป็นบุตรชายฝาแฝดของเทพแอรีสกับเทพีแอโฟรไดที คู่กับดีมอส (Deimos) ซึ่งทั้งคู่จะติดตามอาเรสไปในที่ต่าง ๆ เมื่ออาเรสเสด็จ
โฟบอส เป็นเทพเป็นความกลัว ซึ่งต่อมาเป็นรากศัพท์ของคำว่าความกลัวอย่างรุนแรงในทางจิตวิทยาที่เรียกว่า โฟเบีย (Phobia) ซึ่งมีระดับความรุนแรงมากกว่า ความกลัวธรรมดา (Fear) ในทางดาราศาสตร์ โฟบอสถูกตั้งเป็นชื่อดวงจันทร์บริวารของดาวอังคารคู่กับดีมอส
เชื่อกันว่า เมื่ออเล็กซานเดอร์มหาราช คืนก่อนที่จะออกรบกับกษัตริย์กษัตริย์ดาไรอุสที่ 3 แห่งเปอร์เซีย ที่สมรภูมิกอกามีลา (ปัจจุบันเป็นที่ราบกว้างขวางใกล้กับประเทศอิรัก) พระองค์ได้สักการะถึงโฟบอสด้วย เพื่อระงับความกลัว
ดูเพิ่ม

ดีมอส
แอรีส
โฟบอส
โรงแรมแบลเวแดร์

โรงแรมแบลเวแดร์เมื่อปี 2018
โรงแรมแบลเวแดร์ (ฝรั่งเศส: hôtel Belvédère) เป็นโรงแรมที่ตั้งอยู่บนถนนในช่องเขาฟัวร์คา ใกล้กับธารน้ำแข็งโรนในประเทศสวิตเซอร์แลนด์ ถนนช่องเขาฟัวร์คาเปิดในปี 1866 ส่วนตัวโรงแรมเปิดในปี 1882 และมีการปรับปรุงใหญ่ในปี 1890 และในปี 1903
โรงแรมนี้มีชื่อเสียงมากหลังจากการปรากฏในภาพยนตร์ชุด เจมส์ บอนด์ เรื่อง จอมมฤตยู 007 ในปี 1964 และได้ต้อนรับแขกคนสำคัญหลายคน รวมถึงสมเด็จพระสันตะปาปายอห์นที่ 23 ซึ่งเสด็จมาพำนักที่นี่ในหลายโอกาส
โรงแรมปิดให้บริการมาตั้งแต่ปี 2015 จนถึงปัจจุบัน
โฟลญาร์ด

| --- | --- |
โฟลญาร์ดที่ใช้แครนเบอร์รีและวอลนัตเป็นส่วนผสม
ชื่ออื่น: ฟลาญาร์ด, ฟลอญาร์ด, ฟลูญาร์ด
มื้อ: ของหวาน
แหล่งกำเนิด: ฝรั่งเศส
อุณหภูมิเสิร์ฟ: อุ่นหรือเย็น
ส่วนผสมหลัก: แป้ง, นม, ไข่; แอปเปิล, ท้อ, แพร์, พลัม, พรุน หรือผลไม้อื่น ๆ; น้ำตาลไอซิง
รูปแบบอื่น: กลาฟูตี (หากใช้เชอร์รี)
 ตำราอาหาร: โฟลญาร์ด   สื่อ: โฟลญาร์ด
โฟลญาร์ด (ฝรั่งเศส: flaugnarde) หรือที่รู้จักกันในชื่อ ฟลาญาร์ด (flagnarde), ฟลอญาร์ด (flognarde) และ ฟลูญาร์ด (flougnarde) เป็นของหวานชนิดหนึ่งของฝรั่งเศส ได้จากการวางเรียงผลไม้ในภาชนะที่ทาเนยไว้ ราดส่วนผสมที่ทำจากแป้ง นม และไข่ตีเข้าด้วยกัน จากนั้นนำไปอบ ผลไม้ที่ใช้ทำโฟลญาร์ดได้แก่ แอปเปิล ท้อ แพร์ พลัม และพรุนเป็นต้น (หากใช้เชอร์รีจะเรียกว่า กลาฟูตี) เมื่อสุก ของหวานชนิดนี้จะมีลักษณะคล้ายพุดดิงอบหรือแพนเค้กขนาดใหญ่ และสามารถเสิร์ฟได้ทั้งแบบอุ่นหรือแบบเย็น
ชื่อ โฟลญาร์ด มาจากคำในภาษาอุตซิตาว่า fleunhe และ flaunhard ซึ่งทั้งคู่แปลว่า "อ่อนนุ่ม" ของหวานชนิดนี้พบได้ทั่วไปในภูมิภาคโอแวร์ญ, ลีมูแซ็ง และเปรีกอร์ของฝรั่งเศส
ดูเพิ่ม

กลาฟูตี
โบลีเยอ-ซูร์-ดอร์ดอญ

| โบลีเยอ-ซูร์-ดอร์ดอญ เมืองโบลีเยอ-ซูร์-ดอร์ดอญ Ville de Beaulieu-sur-Dordogne |
| --- | --- |
  แอบบีโบลีเยอ-ซูร์-ดอร์ดอญ
ประเทศ: ฝรั่งเศส
แคว้น: นูแวลากีแตน
จังหวัด: กอแรซ
เขต: ตูล
อำเภอ: โบลีเยอ-ซูร์-ดอร์ดอญ
สหเทศบาล: ซูดกอเรซีแย็ง
การปกครอง
 • นายกเทศมนตรี (2008-2014) : ฌัก เดการ์ก
พื้นที่1: 8.65 ตร.กม. (3.34 ตร.ไมล์)
ประชากร (2007)2: 1,288 คน
 • ความหนาแน่น: 150 คน/ตร.กม. (390 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 19019 /19120
สูงจากระดับน้ำทะเล: 125–387 m (410–1,270 ft)  (avg. 147 m หรือ 482 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
โบลีเยอ-ซูร์-ดอร์ดอญ (ฝรั่งเศส: Beaulieu-sur-Dordogne, ฟังเสียง) เป็นเมืองในจังหวัดกอแรซในแคว้นลีมูแซ็งในประเทศฝรั่งเศส ที่ตั้งอยู่ทางตอนกลางค่อนไปทางใต้ของฝรั่งเศส โบลีเยอ-ซูร์-ดอร์ดอญเป็นเมืองโบราณที่มีแอบบีแซ็ง-ปีแยร์แห่งโบลีเยอ-ซูร์-ดอร์ดอญ ตั้งเด่นริมสระอยู่ท้ายเมือง
ดูเพิ่ม

หน่วยการบริหารของประเทศฝรั่งเศส
จังหวัดในประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โบลีเยอ-ซูร์-ดอร์ดอญ
 วิกิมีเดียคอมมอนส์มีสื่อเกี่ยวกับ แอบบีโบลีเยอ-ซูร์-ดอร์ดอญ
Official Web Site
| --- | --- |
 : สถานีย่อยประเทศฝรั่งเศส
โยธาม

กษัตริย์ลำดับที่ 11 แห่งยูดาห์
| โยธาม |
| --- | --- |
โยธามจากหนังสือโปรมป์ตูอาริอูงอีโกนูงอีงซิงนิออรูงโดยกีโยม รูเย (ค.ศ. 1553)
กษัตริย์แห่งยูดาห์
ครองราชย์: ประมาณ 740 – 732 ปีก่อนคริสตกาล
ก่อนหน้า: อุสซียาห์
ถัดไป: อาหัส

ราชสกุล: ราชวงศ์ดาวิด
พระราชบิดา: อุสซียาห์
พระราชมารดา: เยรูชา (หรือเยรูชาห์)
โยธาม (อังกฤษ: Jotham หรือ Yotam; ฮีบรู: יוֹתָם‎, ใหม่: Yōtam, ไทบีเรียน: Yōṯām; กรีก: Ιωαθαμ, อักษรโรมัน: Ioatham; ละติน: Joatham) เป็นกษัตริย์ลำดับที่ 11 ของราชอาณาจักรยูดาห์ และเป็นพระราชโอรสของอุสซียาห์และเยรูชาบุตรหญิงของศาโดก โยธามทรงมีพระชนมายุ 25 พรรษาเมื่อทรงขึ้นครองราย์ และพระองค์ครองราชย์เป็นเวลา 16 ปี เอ็ดวิน อาร์. ทีเลอ (Edwin R. Thiele) สรุปว่าช่วงต้นรัชสมัยของพระองค์เริ่มต้นด้วยการครองราชย์ร่วมกับพระบิดาซึ่งมีเวลานาน 11 ปี เนื่องจากอุสซียาห์พระบิดาทรงพระประชวรด้วยโรคเรื้อนหลังพระองค์เสด็จเข้าพระวิหารเพื่อจะทรงเผาเครื่องหอม โยธามจึงทรงขึ้นเป็นผู้ดูแลควบคุมสำนักพระราชวังและปกครองแผ่นดินในช่วงเวลานั้น (กล่าวคือเป็นผู้ครองราชย์ร่วม) ในขณะที่พระบิดาประทับในวังที่แยกต่างหากเนื่องจากทรงเป็นโรคเรื้อน
วิลเลียม เอฟ. ออลไบรต์ (William F. Albright) ระบุช่วงรัชสมัยของโยธามเป็นช่วง 742-735 ปีก่อนคริสตกาล ทีเลอระบุช่วงที่ทรงครองราย์ร่วมกับอุสซียาห์เมื่อ 751/750 ปีก่อนคริสตกาล และช่วงรัชสมัยที่ทรงครองราย์พระองค์เดียวตั้งแต่ 740/39 ถึง 736/735 ปีก่อนคริสตกาลเมื่อพระองค์ถูกปลดจากตำแหน่งโดยกลุ่มสนับสนุนอัสซีเรียที่เห็นพ้องกับอาหัสพระโอรสของพระองค์ ทีเลอระบุปีที่โยธามสวรรคตเป็น 732/731 ปีก่อนคริสตกาล
พระวรสารนักบุญมัทธิวระบุพระนามของโยธามแห่งยูดาห์ในลำดับพงศ์ของพระเยซู  นักโบราณคดี Nelson Glueck ค้นพบรอยประทับตราของกษัตริย์โยธามใกล้กับเมือง Eilat ในบริเวณใกล้เคียงกับเมือง Eilat ยังมี wadi (หุบเขาแม่น้ำ) ชื่อ "Yatam wadi"
แอโรสทราล

แอโรสทราล (ฝรั่งเศส: Air Austral) เป็นสายการบินสัญชาติฝรั่งเศส ที่มีสำนักงานใหญ่และฐานการบินหลักที่ท่าอากาศยานรอล็อง กาโรสในเรอูว์นียง สายการบินให้บริการเที่ยวบินจากเรอูว์นียงสู่จุดหมายปลายทางในประเทศฝรั่งเศสแผ่นดินใหญ่ อเมริกาใต้ ประเทศไทย และจุดหมายอื่น ๆ ในมหาสมุทรอินเดีย แอโรสทราลมีเครื่องบินประจำการในฝูงบินแปดลำและพนักงาน 900 คน
จุดหมายปลายทาง

ณ เดือนตุลาคม ค.ศ. 2022 แอโรสทราลให้บริการเที่ยวบินสู่จุดหมายปลายทางต่าง ๆ ดังนี้:
| ประเทศ/ดินแดน | เมือง | ท่าอากาศยาน | หมายเหตุ | อ้างอิง |
| --- | --- | --- | --- | --- |
| ออสเตรเลีย | ซิดนีย์ | ท่าอากาศยานซิดนีย์ คิงส์ฟอร์ด สมิท | ยกเลิกแล้ว |  |
| คอโมโรส | โมโรนี | ท่าอากาศยานนานาชาติเจ้าชายซะอีด อิบรอฮีม |  |  |
| ฝรั่งเศส | บอร์โด | ท่าอากาศยานบอร์โด-เมรีญัก | ยกเลิกแล้ว |  |
| ฝรั่งเศส | ลียง | ท่าอากาศยานลียง–แซ็งแตกซูว์เปรี | ยกเลิกแล้ว |  |
| ฝรั่งเศส | มาร์แซย์ | ท่าอากาศยานมาร์แซย์พรอว็องส์ | ยกเลิกแล้ว |  |
| ฝรั่งเศส | น็องต์ | ท่าอากาศยานน็องตัตล็องติก | ยกเลิกแล้ว |  |
| ฝรั่งเศส | ปารีส | ท่าอากาศยานชาร์ล เดอ โกล |  |  |
| ฝรั่งเศส | ตูลูซ | ท่าอากาศยานตูลูซ–บลาญัก | ยกเลิกแล้ว |  |
| อินเดีย | เจนไน | ท่าอากาศยานนานาชาติเจนไน | ยกเลิกแล้ว |  |
| มาดากัสการ์ | อันตานานาริโว | ท่าอากาศยานนานาชาติอีวาโต |  |  |
| มาดากัสการ์ | อันต์ซีรานานา | ท่าอากาศยานอาราชาร์ต |  |  |
| มาดากัสการ์ | ฟอร์-โดแฟ็ง | ท่าอากาศยานโทลานาโร |  |  |
| มาดากัสการ์ | นอสซีบี | ท่าอากาศยานฟาสซีน |  |  |
| มาดากัสการ์ | โตมาซินา | ท่าอากาศยานโตมาซินา |  |  |
| มาดากัสการ์ | โตลีอารา | ท่าอากาศยานโตลีอารา |  |  |
| มอริเชียส | พอร์ตลูอิส | ท่าอากาศยานนานาชาติซีวูซากูร์ รามกูลัม |  |  |
| มอริเชียส | ร็อดริก | ท่าอากาศยานเซอร์กาเอต็อง ดูว์วาล |  |  |

| มายอต | ซาอูดซี | ท่าอากาศยานซาอูดซี-ปาม็องด์ซี | เมืองสำคัญ |  |
| นิวแคลิโดเนีย | นูเมอา | ท่าอากาศยานนานาชาติลาตงตูตา | ยกเลิกแล้ว |  |
| เรอูว์นียง | แซ็ง-เดอนี | ท่าอากาศยานรอล็อง กาโรส | ฐานการบิน |  |
| เรอูว์นียง | แซ็ง-ปีแยร์ | ท่าอากาศยานปีแยร์ฟง | เมืองสำคัญ |  |
| เซเชลส์ | มาเอ | ท่าอากาศยานนานาชาติเซเชลส์ |  |  |
| แอฟริกาใต้ | โจฮันเนสเบิร์ก | ท่าอากาศยานนานาชาติโออาร์ แทมโบ |  |  |
| ประเทศไทย | กรุงเทพมหานคร | ท่าอากาศยานสุวรรณภูมิ |  |  |
จุดหมายปลายทาง > ข้อตกลงการบินร่วม

แอโรสทราลมีข้อตกลงการบินร่วมกับสายการบินดังต่อไปนี้:
แอร์ฟรานซ์
มาดากัสการ์แอร์ไลน์
แอร์อินเดีย
อีวาแอร์
เคนยาแอร์เวย์
จุดหมายปลายทาง > ข้อตกลงระหว่างสายการบิน

แอโรสทราลมีข้อตกลงกับสายการบินดังต่อไปนี้:
การบินไทย
ฝูงบิน > ฝูงบินปัจจุบัน

ณ เดือนสิงหาคม ค.ศ. 2024 แอโรสทราลมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> J | ผู้โดยสาร> W | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- |
| แอร์บัส เอ220-300 | 3 | — | — | 12 | 120 | 132 |  |
| โบอิง 777-300อีอาร์ | 3 | — | 18 | 40 | 384 | 442 |  |
| โบอิง 787-8 | 2 | — | 18 | — | 244 | 262 |  |
| รวม | 8 | — |  |  |  |  |  |
แอโรสทราลมีอายุฝูงบินเฉลี่ย 7 ปี
ฝูงบิน > ฝูงบินในอดีต

แอโรสทราลเคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| เอทีอาร์ 72-500 | 3 | 2000 | 2022 |  |
| โบอิง 737-300 | 1 | 1994 | 2011 |  |
| โบอิง 737-300คิวซี | 2 | 1997 | 2016 |  |
| โบอิง 737-500 | 1 | 1990 | 2011 |  |
| โบอิง 737-800 | 2 | 2010 | 2023 |  |
| โบอิง 767-300อีอาร์ | 1 | 2009 | 2009 |  |
| โบอิง 777-200อีอาร์ | 3 | 2003 | 2017 |  |
| โบอิง 777-200แอลอาร์ | 1 | 2011 | 2015 |  |
| โบอิง 777-300อีอาร์ | 2 | 2013 | 2017 |  |
ลวดลายอากาศยาน

ประวัติลวดลายอากาศยานของแอโรสทราล
ลวดลายปี 1975–1990 บนโบอิง 737-300
ลวดลายปี 1990–1992 บนโบอิง 737-300
ลวดลายปี 1992–2002 บนเอทีอาร์ 72-500
ลวดลายปี 2002–2016 บนโบอิง 777-200แอลอาร์
ลวดลายปัจจุบันบนโบอิง 737-800
แหล่งข้อมูลอื่น

เว็บไซต์ทางการ
โบอิง 777-300อีอาร์ของแอโรสทราล
โบอิง 787-8 ของแอโรสทราล
โยอันนิส มาโลจีนิส

| เหรียญรางวัล> ตัวแทนของ   กรีซ .ว่ายน้ำชาย.กีฬาโอลิมปิก |
| --- | --- | --- |
|  |  1896 Athens  | กะลาสีเรือฟรีสไตล์ 100 เมตร |
โยอันนิส มาโลจีนิส (กรีก: Ιωάννης Μαλοκίνης; ค.ศ. 1880 – ค.ศ. 1942) เป็นนักว่ายน้ำชาวกรีก เขาเข้าร่วมในกีฬาโอลิมปิกฤดูร้อน 1896 ในเอเธนส์
เขาได้รับรางวัลเหรียญทองในรายการกะลาสีเรือฟรีสไตล์ 100 เมตร ด้วยเวลา 2:20.4 นาที
แหล่งข้อมูลอื่น

Profile at Sports-Reference.com เก็บถาวร 2012-12-15 ที่ เวย์แบ็กแมชชีน
โธมัสอัครทูต

| ทอมัสอัครสาวก |
| --- | --- |
“ความกังขาของนักบุญทอมัส” โดย คาราวัจโจ
อัครทูต
เสียชีวิต: ราว ค.ศ. 72 ใกล้เมืองเช็นนัย  ในประเทศอินเดีย
นิกาย: โรมันคาทอลิก  ออร์ทอดอกซ์  แองกลิคัน  นิกายลูเธอรัน  คอปติกออร์โธด็อกซ์
วันฉลอง: 3 กรกฎาคม (โรมันคาทอลิก) 26 Pashons (คอปติกออร์โธด็อกซ์) วันอาทิตย์ทอมัส (วันอาทิตย์แรก Pascha) 6 ตุลาคม และ 30 มิถุนายน (ออร์ทอดอกซ์)
สัญลักษณ์: แฝด, นิ้วจิ้มแผลพระเยซู, หอก และฉาก
องค์อุปถัมภ์: สถาปนิก
โธมัสอัครทูต (กรีก: Απόστολος Θωμάς อะโปสโตโลส ธอมัส) เป็นนักบุญและมรณสักขีในคริสต์ศาสนา เสียชีวิตเมื่อราว ค.ศ. 72 ใกล้เมืองเชนไนในประเทศอินเดีย นักบุญโธมัสเป็นหนึ่งในอัครทูตสิบสององค์ของพระเยซู ผู้เป็นที่รู้จักว่าเป็นผู้ที่ไม่เชื่อว่าพระเยซูคืนชีพหลังจากที่ทรงถูกตรึงกางเขนจริงเมื่อได้รับข่าว แต่เมื่อพระเยซูมาทรงปรากฏตัวโธมัสก็อุทานว่า “My Lord and my God” นักบุญทอมัสเป็นผู้เดียวในบรรดาอัครทูตที่ได้เดินทางไปเผยแพร่ศาสนานอกจักรวรรดิโรมัน รวมทั้งราชอาณาจักรเปอร์เชีย รัฐเกรละ (ในอินเดียปัจจุบัน) และประเทศจีน
นักบุญโธมัสในพระวรสารนักบุญยอห์น

นักบุญโธมัสปรากฏสองสามครั้งในพระวรสารนักบุญยอห์น11:16
หลังจากนักบุญลาซารัสเพิ่งเสียชีวิต สาวกหลายคนของพระเยซูไม่เห็นด้วยกับการที่จะทรงเดินทางกลับไปยูเดียซึ่งเป็นที่ที่โดนชนยิวโจมตีโดยการปาก้อนหิน แต่พระองค์ยังทรงต้องการเสด็จไป นักบุญโธมัสจึงกล่าวด้วยความกล้าหาญว่า “เราไปด้วยกันเถอะ และเราอาจจะตายกับพระองค์”
นอกจากนั้นนักบุญโธมัสยังพูดในโอกาส พระกระยาหารค่ำมื้อสุดท้าย ยอห์น 14:5
เมื่อพระเยซูทรงย้ำว่าทรงทราบว่าจะเสด็จไปไหนแต่นักบุญโธมัสประท้วงว่าไม่มีใครทราบจุดหมาย พระเยซูทรงตอบนักบุญโธมัสและนักบุญฟีลิปอัครทูตที่ถามถึงความสัมพันธ์ของพระเยซูและพระเจ้าผู้เป็นพระบิดา
แต่ฉากที่สำคัญที่สุดของนักบุญโธมัสเป็นฉากในพันธสัญญาใหม่ ยอห์น 20:24–29
ที่นักบุญโธมัสมีความสงสัยในการคืนพระชนม์ของพระเยซูและขอพิสูจน์โดยการสัมผัสรอยแผลของพระองค์ก่อนที่จะยอมเชื่อที่เห็นได้จากภาพวาด “ความสงสัยของนักบุญโธมัส” โดย คาราวัจโจ เรื่องนี้เป็นที่มาของวลี  “ทอมัสขี้สงสัย” (Doubting Thomas) หลังจากที่เห็นว่าพระเยซูฟื้นขึ้นมาจริง (พระคัมภีร์ไบเบิลมิได้ระบุว่านักบุญทอมัสแตะแผลพระเยซู) นักบุญโธมัสก็อุทานว่า “My Lord and my God” และถูกเรียกว่า “โธมัสผู้มีความเชื่อ”
ดูเพิ่ม

นักบุญ
อัครทูต
มรณสักขีในศาสนาคริสต์
St. Thomas the Apostle เก็บถาวร 2012-06-06 ที่ เวย์แบ็กแมชชีน
| ด ค กสิบสองอัครทูตของพระเยซู |
| --- | --- |
อัครทูต:  ซีโมนเปโตร  ซีโมนพรรคชาตินิยม  โธมัส  บารโธโลมิว นาธานาเอล  ฟีลิป  มัทธิว  ยอห์น สาวกที่พระเยซูทรงรัก  ผู้นิพนธ์พระวรสาร  ปัทมอส  ยากอบบุตรอัลเฟอัส น้อย  ยากอบบุตรเศเบดี  ยูดาสธัดเดอัส  ยูดาสอิสคาริโอท  อันดรูว์ 
อัครทูตในภายหลัง:  บารนาบัส  เปาโล การกลับใจ  มัทธีอัส  ยากอบผู้ชอบธรรม  สาวกเจ็ดสิบคน 
เกี่ยวข้อง:  การแต่งตั้งให้อัครสาวกสิบสองคน การทรงเรียกสาวก  การทรงเรียกมัทธิว  คำสอนเรื่องพันธกิจ  การข่มเหงที่จะมาถึง  เครือญาติศักดิ์สิทธิ์  อาหารค่ำมื้อสุดท้าย คำสอนอำลา  พระมหาบัญชา ยุคอัครทูต  สำนักอัครทูต  กิจการของอัครทูต เพนเทคอสต์  พระวิญญาณบริสุทธิ์  การแพร่ไป  จดหมายของเปาโล  เรลิกและสถานที่ฝังศพ  การสืบตำแหน่งอัครทูต  หลักข้อเชื่อของอัครทูต 
รูปปั้นโดยอันเดรีย เดล เวอร์โรชชิโอแสดงความสงสัยของนักบุญโธมัส
โปเกมาเนีย

โปเกมอนเซ็นเตอร์ในกรุงโตเกียว ที่ออกแบบมาสำหรับแฟน ๆ ของโปเกมอน
โปเกมาเนีย (ฝรั่งเศส: Pokémania) เป็นปรากฏการณ์ทางสังคม ที่มาจากแฟรนไชส์โปเกมอน ซึ่งได้รับความนิยมภายหลังจากการเปิดตัวโปเกมอน เรดและบลู (เรดแอนด์กรีน เฉพาะในประเทศญี่ปุ่น) ปรากฏการณ์นี้มีผลกระทบต่อประเทศฝรั่งเศส ส่วนใหญ่ระหว่างตุลาคม พ.ศ. 2542 และกรกฎาคม พ.ศ. 2546 ด้วยการเปิดตัวโปเกมอน รูบีและแซฟไฟร์ในทวีปยุโรป ทว่าปรากฏการณ์นี้ได้ลดลงในช่วงพฤศจิกายน พ.ศ. 2544 ด้วยการเปิดตัวโปเกมอนภาคคริสตัล แต่แล้ว มันก็ได้ฟื้นขึ้นมาในเดือนกรกฎาคม พ.ศ. 2559 ด้วยการเปิดตัวโปเกมอน โก สำหรับสมาร์ตโฟนในรูปแบบความเป็นจริงเสริม
ในประเทศฝรั่งเศส ปรากฏการณ์นี้เริ่มต้นจากเทรดดิงการ์ดเกม, ทีวีซีรีส์ และวิดีโอเกมในช่วงวันคริสต์มาส พ.ศ. 2542
โปเกมอน โก

โปเกมอน โก เป็นวิดีโอเกมเล่นตามบทบาทความเป็นจริงเสริมหลายผู้เล่นของซีรีส์โปเกมอน ซึ่งได้รับการพัฒนาโดยไนแอนติก ที่ได้รับการเปิดตัวในสหรัฐอเมริกา, ออสเตรเลีย และนิวซีแลนด์เมื่อวันที่ 6 กรกฎาคม พ.ศ. 2559 สำหรับอุปกรณ์มือถือในระบบไอโอเอสและแอนดรอยด์ เพียงแค่หนึ่งสัปดาห์หลังจากการเปิดตัวของเกมนี้ ก็ได้สร้างความนิยมเป็นอย่างมาก และมีมูลค่าทางการตลาดที่เพิ่มขึ้นให้แก่บริษัทนินเทนโดซึ่งเป็นผู้ถือหุ้นเดอะโปเกมอนคอมพานีจำนวน 32 เปอร์เซ็นต์ ร่วม 8 พันล้านดอลลาร์
ความนิยมเป็นประวัติการณ์ของเกม นำไปสู่การเกิดขึ้นของปรากฏการณ์ ที่เรียกกันว่าโปเกมาเนีย
ฝูงชนที่มหาวิทยาลัยนานาชาติฟลอริดา ที่กำลังตามหาโกสต์ ซึ่งเป็นโปเกมอนที่หายาก
โป (จังหวัดปีเรเน-อัตล็องติก)

| โป เมืองโป Ville de Pau |
| --- | --- |
  ภูมิทัศน์เมืองโปและปราสาทโป
ประเทศ: ฝรั่งเศส
แคว้น: นูแวลากีแตน
จังหวัด: เรเน-อัตล็องติก
เขต: โป
สหเทศบาล: โปปีเรเน
การปกครอง
 • นายกเทศมนตรี (2008–2014) : มาร์ติน ลีญีแนร์-กาซู (PS)
พื้นที่1: 31.51 ตร.กม. (12.17 ตร.ไมล์)
ประชากร (2006)2: 85,714 คน
 • ความหนาแน่น: 2,700 คน/ตร.กม. (7,000 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 64445 /64000
สูงจากระดับน้ำทะเล: 165–245 m (541–804 ft)  (avg. 178 m หรือ 584 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
โป (ฝรั่งเศส: Pau) เป็นเมืองหลวงของจังหวัดปีเรเน-อัตล็องติกในแคว้นอากีแตน ประเทศฝรั่งเศส ที่ตั้งอยู่ทางตอนเหนือของเทือกเขาพิเรนีสของฝรั่งเศส เดิมโปเป็นเมืองหลวงของบริเวณเบอาร์น (Béarn)
โปเป็นที่ตั้งของปราสาทโป
ดูเพิ่ม

หน่วยการบริหารของประเทศฝรั่งเศส
จังหวัดในประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โป
Tourist office of the city เก็บถาวร 2008-11-13 ที่ เวย์แบ็กแมชชีน (อังกฤษ)
City council website (ฝรั่งเศส)
"Pau and around: Pau tourism travel guide" เก็บถาวร 2007-03-12 ที่ เวย์แบ็กแมชชีน (อังกฤษ)
Pau's Chinese Community Website
Google Map of Pau
| --- | --- |
 : สถานีย่อยประเทศฝรั่งเศส
โยอัน ตาวารึช

| ข้อมูลส่วนตัว |
| --- | --- | --- | --- |
วันเกิด:  2 มีนาคม พ.ศ. 2531 (36 ปี)
สถานที่เกิด:  ตูร์ จังหวัดแอ็งเดรลัวร์ ประเทศฝรั่งเศส
ส่วนสูง:  1.88 m (6 ft 2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  แบงค็อก ยูไนเต็ด
หมายเลข:  –
สโมสรเยาวชน
2006–2007:  เลอม็อง
สโมสรอาชีพ*
| ปี |  ทีม |  ลงเล่น |  (ประตู) |
| 2007–2008 |  เลอม็อง เบ |  13 |  (0) |
| 2008–2012 |  ไบรา-มาร์ |  68 |  (1) |
| 2010 |  → อาวังกา (ยืมตัว) |  3 |  (0) |
| 2012–2013 |  สต็องดาร์ลีแยฌ |  3 |  (0) |
| 2013 |  → อึชตูริล (ยืมตัว) |  11 |  (0) |
| 2013–2016 |  อึชตูริล |  88 |  (0) |
| 2017– |  แบงค็อก ยูไนเต็ด |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15 พฤษภาคม 2559
โยอัน ตาวารึช (โปรตุเกส: Yohan Tavares) เกิดเมื่อ 2 มีนาคม พ.ศ. 2531 เป็นนักฟุตบอลชาวโปรตุเกสในตำแหน่งปราการหลังตัวกลาง ปัจจุบันลงเล่นให้กับสโมสรแบงค็อก ยูไนเต็ด
แหล่งข้อมูลอื่น

ข้อมูลของ โยอัน ตาวารึช ที่ ซ็อกเกอร์เวย์